Rovartani Lapok 



I. kötet. 1884. február. 2. füzet. 



A rovarok átalakulásairól. 



— Rövid ismertetés. — 



»Omne vivum ex ovo.« Ez az általános érvényű törvény ural- 

 kodik a rovaroknál is. A rovarok szintén rendesen akként szapo- 

 rodnak, hogy a nőstény tojásokat, vagy helyesebben petéket tojik, 

 melyekből azután a szülőkhöz hasonló rovarok fejlődnek. 



Az anyaállat, a midőn petéit lerakja, egyszersmind ösztönsze- 

 rűen gondoskodik leendő ivadékáróí és azért többnyire védett he- 

 lyen s oly körülmények között tojik, hogy a petéiből kibúvó fiatal 

 állatok legelső szükséges táplálékukat mindjárt megtalálhassák. így 

 például a pillangó arra a növényre rakja petéit, a melynek le- 

 veleivel hernyója táplálkozni szokott ; a legyek, mint tudjuk, min- 

 denféle hulladékokba, dögökbe, vízbe stb. helyezik el petéiket, hogy 

 a fiatal kukaczok táplálék hiány miatt valahogy éhhalállal el ne 

 pusztuljanak. Vannak rovarok, melyek eledelt gyűjtenek össze s 

 azt leendő ivadékaik számára kellőleg előkészítik ; ilyenek péld. a 

 ganéjtúró bogár, a csajkó stb. A méhek és darázsok pedig, közeli ro- 

 konaikkal a hangyákkal együtt, a madarak módjára táplálják fiaikat. 

 Egyáltalán a rovaranyákat sem lehet épen mostoháknak mondani, 

 mert nem csupán csak saját magukért, hanem ivadékaikért is élnek 

 és fáradoznak, sőt nem ritkán saját életük veszélyeztetésével még 

 védelmükre is kelnek. 



A rovarok petéinek alakja majd gömbölyű, majd hosszúkás, majd 

 hordóalakú ; némely pete tejfehér, de a legtöbb sötét színű szokott 

 lenni, és leginkább annak a tárgynak színével egyezik, a melyre le 

 van rakva. Ez is csak arra szolgál, hogy a peték pusztítóiknak 

 figyelmét minél jobban kikerüljék. A peték nagysága szintén kü- 

 lönböző ; mig némely rovar petéi nagyító üveggel is alig láthatók, 

 addig más, talán ugyan olyan nagyságú rovar petéi már az első pilla- 

 natra szemünkbe tűnnek. 



A rovaroknak legnagyobb része igen számos — néha egy-egy 

 nőstény ezerekre menő petét tojik. E nagy szaporaság adja meg a 



o 



